**NOTĂ INFORMATIVĂ**

**la proiectul de modificare a Hotărârii Guvernului nr. 903/2014**

**pentru aprobarea Regulamentului cu privire la transportarea elevilor**

|  |
| --- |
| * + - 1. **Denumirea autorului și, după caz, a participanților la elaborarea proiectului** |
| Proiectul de modificare a Hotărârii Guvernului nr. 903/2014 pentru aprobarea Regulamentului cu privire la transportarea elevilor a fost elaborat în cadrul Grupului de lucru, constituit de către Ministerul Educației și Cercetării prin Ordinul nr. 1283/2023, președinte Valentina Olaru, Secretar de stat. |
| **2. Condițiile ce au impus elaborarea proiectului de act normativ și finalitățile urmărite** |
| Având în vizor cele 451 de instituții de învățământ la care se transportă copii/elevi din 1112 localități și numărul copiilor/elevilor transportați din instituțiile de educație timpurie – 725; din clasele primare - 8.163; din clase gimnaziale - 11.534; din clase liceale - 3.265 cu utilizarea a 412 unități de transport școlar și 89 de unități de transport folosite prin contract de transport cu agenți transportatori, precum și în scopul extinderii și îmbunătățirii regulilor de organizare și desfășurare a transportării elevilor între localitatea de domiciliu și instituția de învățământ general în care își fac studiile, s-au impus modificări pentru a reglementa:   * transportarea gratuită a elevilor din localitățile de domiciliu, dar și din localitățile tranzitate, la și de la instituția de învățământ, pe distanțe ce depășesc 2 km, indiferent dacă în localitatea de domiciliu al elevului activează o instituție de învățământ, corespunzătoare nivelului de studii a acestuia; * completarea de către autoritățile administrației publice locale de nivelul al doilea și ale UTA Găgăuzia în domeniul educației și/sau instituția de învățământ a Registrului unităților de transport școlar în Sistemul Informațional de management în educație, în conformitate cu normele metodologice aprobate prin ordin al ministrului educației și cercetării.   Totodată, pentru a asigura desfășurarea în siguranță a transportării elevilor, însoțitorii, de regulă, cadre didactice, beneficiază de spor cu caracter specific, în conformitate cu prevederile Regulamentului cu privire la tipurile și modul de stabilire a sporurilor cu caracter specific, aprobat prin Hotărârea Guvernului nr. 1231/2018.  Conform prevederilor art. 18 alin. 5) din Codul educației nr. 152/2014, (5) *Organele locale de specialitate în domeniul învățământului sunt create de autoritățile administrației publice locale de nivelul al doilea în forma organizatorică de subdiviziuni interioare, subordonate consiliilor raionale/municipale. În UTA Găgăuzia aceste organe sunt create de Adunarea Populară și se subordonează acesteia.* Astfel, Registrului unităților de transport școlar în Sistemul Informațional de management în educație, se va completa de către autoritățile administrației publice locale de nivelul al doilea și ale UTA Găgăuzia. Prevederea este în corelație cu completarea la art. 140 alin 1) din Codul educației nr. 152/2014 *Autoritățile administrației publice locale de nivelul al doilea și ale UTA Găgăuzia, în limitele competențelor stabilite de legislație, au următoarele atribuții în domeniul educației*: cu litera z2 cu următorul cuprins: „z2 ) asigură ținerea Registrului unităților de transport școlar al Sistemului Informațional de management în educație, link: <https://particip.gov.md/ro/document/stages/proiectul-de-hotarare-cu-privire-la-aprobarea-proiectului-de-lege-pentru-modificarea-unor-acte-normative-din-domeniul-educatiei/11542>.  În conformitate cu prevederile art. 56 din Legea nr. 100/2017 cu privire la actele normative, pentru respectarea dreptului la educație a copiilor/elevilor, prin asigurarea transportării lor din localitatea de domiciliu și instituția de învățământ în care învață, prezenta hotărâre intră în vigoare la data publicării în Monitorul Oficial al Republicii Moldova. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul de modificare a Hotărârii Guvernului nr. 903/2014 pentru aprobarea Regulamentului cu privire la transportarea elevilor nu are ca scop armonizarea legislației naționale cu legislația Uniunii Europene și nu necesită descrierea gradului de compatibilitate. |
| **4. Principalele prevederi ale proiectului și evidențierea elementelor noi** |
| Proiectul de modificare a Hotărârii Guvernului nr. 903/2014 pentru aprobarea Regulamentului cu privire la transportarea elevilor, prevede:   * 1. la punctul 4 excluderea textului „dacă în localitatea de domiciliu a elevului nu activează o instituție de învățământ general corespunzătoare nivelului de studii al acestuia (primar, gimnazial, liceal)”;   2. completarea punctului 4 cu un punct nou 41,care prevede că ,,Autoritățile administrației publice locale de nivelul al doilea și ale UTA Găgăuzia în domeniul educației, instituția de învățământ vor asigura completarea unui Registru al unităților de transport școlar în Sistemul Informațional de management în educației, în conformitate cu normele metodologice aprobate, ulterior, prin ordin al ministrului educației și cercetării”;   3. posibilitatea instituției de învățământ de a încheia contracte de transport cu agenții transportatori licențiați în domeniu;   4. însoțitorii elevilor pe întreaga durată a deplasării/a transportării, care de regulă sunt cadre didactice, beneficiază de spor cu caracter specific, în conformitate cu prevederile Regulamentului cu privire la tipurile și modul de stabilire a sporurilor cu caracter specific, aprobat prin Hotărârea Guvernului nr. 1231/2018. |
| **5. Fundamentarea economico-financiară** |
| Aprobarea și implementarea proiectului de modificare a Hotărârii Guvernului nr. 903/2014 pentru aprobarea Regulamentului cu privire la transportarea elevilor nu va implica cheltuieli financiare suplimentare din bugetul public național, iar pentru instituțiile publice, implementarea proiectului se va realiza din contul și în limita alocațiilor prevăzute în bugetul de stat.  *Normele de calcul al salariului pe oră (unitate de timp) pentru personalul antrenat în activitatea didactică în toate ramurile economiei naționale*, inclusiv *pentru însoțitorul elevilor transportați* între localitatea de domiciliu a acestora și instituția de învățământ general în care își fac studiile sunt stabilite în Anexa nr. 5 din Hotărârea Guvernului nr. 1231/2018 pentru punerea în aplicare a prevederilor Legii nr. 270/2018 privind sistemul unitar de salarizare a sectorului bugetar.  *Mijloacele financiare din componenta unității administrativ-teritoriale care se direcționează distinct pentru finanțarea cheltuielilor ce țin de transportarea elevilor la și de la școală* sunt prevăzute de pct. 5 alin. 1) a Anexei nr. 2 din Hotărârea Guvernului nr. 868/2014 privind finanțarea în bază de cost standard per elev a instituțiilor de învățământ primar și secundar general din subordinea autorităților publice locale de nivelul al doilea.  Utilizarea autobuzelor școlare pentru alte tipuri de activități, care vizează procesul de învățământ este prevăzută din data aprobării Hotărârii Guvernului nr. 903/2014, iar mijloacele financiare utilizate sunt din contul și în limita alocațiilor bugetare a autorităților publice locale, planificate în bază de necesități. |
| **6. Modul de încorporare a actului în cadrul normativ în vigoare** |
| Proiectul se încorporează în sistemul actelor normative existente și, urmare a aprobării, Ministerul Educației și Cercetării:   * va elabora Registrul unităților de transport școlar în Sistemul Informațional de management în educației și normele metodologice de completare a acestuia. |
| **7. Avizarea și consultarea publică a proiectului** |
| Proiectul urmează a fi supus procedurii de avizare și consultare publică. |
| **8. Constatările expertizei anticorupție** |
| Proiectul va fi supus expertizei anticorupție. |
| **9. Constatările expertizei de compatibilitate** |
| Proiectul nu necesită expertiză de compatibilitate. |
| **10. Constatările expertizei juridice** |
| Proiectul va fi supus expertizei juridice. |
| **11. Constatările altor expertize** |
| Proiectul s-a coordonat cu Ministerul finanțelor. |

**Ministru Dan PERCIU**

*Ex. Lilia Buimestru*

*Tel. 022 23 27 21*